На основу члана 123. став 8. Закона о основама система образовања и васпитања (“*Службени гласник РС*", бр. 88/2017, 27/2018 – др. закон, 10/2019 и 6/2020) и члана 12. став 1. тачка 3. Закона о националним саветима националних мањина (“*Службени гласник РС*", бр. 72/2009, 20/2014 - одлука УС, 55/2014 и 47/2018), а у складу са чланом 8 Статута Националног савета словачке националне мањине Број: 01-117/2018-01 од 28.12.2018. и чланом 2 Пословника о раду Извршног одбора Националног савета националне мањине, Извршни одбор Националног савета словачке националне мањине, на 17. електронској седници одржаној дана 20.06.2023. године, донео је следећу

**ОДЛУКУ О ДАВАЊУ МИШЉЕЊА**

**у поступку**

**за избор директора**

**ОШ « Томаш Гарик Масарик» у Јаношику**

**I**

На конкурс за избор директора ОШ « Томаш Гарик Масарик» у Јаношику

пријавио се један кандидат:

* **Ондреј Урбан, професор разредне наставе из Јаношика**

**II**

Даје се **позитивно** мишљење за избор предложеног кандидата из члана 1. тачка 1. ове Одлуке Ондреју Урбану, професор разредне наставе из Јаношика, на радно место директора ОШ « Томаш Гарик Масарик» у Јаношику.

***Образложење***

У складу са чланом 123. став 8. и 9.. Закона о основама система образовања и васпитања и чланом 12. став 1. тачка 3. Закона о националним саветима националних мањина, ОШ « Томаш Гарик Масарик» у Јаношику доставила је Савету захтев за давање мишљења о предложеном кандидату, број: 65/2023 од дана 17.05.2023.

Извршни одбор Националног савета разматрао је наведени Захтев на 17. електронској седници, одржаној дана 20. 06. 2023. године .

Према достављеној документацији видљиво је да је пријаву на конкурс доставио један кандидат, Ондреј Урбан, професор разредне наставе из Јаношика.

.

Школски одбор ОШ « Томаш Гарик Масарик» у Јаношику је на седници одржаној дана 17.05.2023. године, спровело је тајно изјашњавање чланова школског одбора и дало је позитивно мишљење Ондреју Урбану.

За давање позитивног мишљењa кандидату Ондреју Урбану, гласало је 22 од укупно 22 запослена.

Након разматрања достављене документације и дискусије, узимајући у обзир изнете разлоге и ставове, присутни су приступили гласању.

За давање позитивног мишљења предложеном кандидату гласало је 7 чланова Извршног одбора од укупног броја присутних. Против предложеног кандидата гласало је 0 чланова. Уздржаних члановаје није било.

У складу са горе наведеним, а на основу одредаба члана 123. став 8. Закона о основама система образовања и васпитања и члана 12. став 1. тачка 3. Закона о националним саветима националних мањина, донета је одлука из диспозитива.

Национални савет позива будућег директора на сарадњу при популаризацији и реализацији наставе словачког језика у ОШ « Томаш Гарик Масарик» у Јаношику.

Број: 01- 89/ 2023-04

Датум: 22.06.2023

Место: Нови Сад

ПРЕДСЕДНИЦА ИО НССНМ

Елена Турански

ПРЕДСЕДНИЦА НССНМ

Душанка Петрак с. р.